वातापि दा वापस औन्दे होई में मनै च एह् बचार करा दा हा जे सारे दक्खनै गी इक करियै इक बड्डा सम्राज बनाना चाहिदा। इस लौह्के नेह् तमिल इलाके च इक्क राज ते इक्कै राजा होऐ। में अपने मनोमन एह् संकल्प कीता हा जे चेर चोल पाण्डय राजें गी खत्म करियै सारे तमिल इलाके गी पल्लवें दे सम्राजै च मलाइयै इक बड्डे सम्राज दी थापना कीती जा। पर के करदा? पार्थिव दी उस महान वीरता नै मेरे सारे संकल्प चूर चूर करी ओड़े। ओदे पुत्तरै गी पाली पोसियै इक महान वीर बनाने दा वचन में उसी दित्ता हा। उस दित्ते दे वचन गी में झूठा किया करी सकनां? इक स्वाधीन ते स्वतन्त्र चोल राज्य गी कायम करने दा भार हुण मेरे उप्पर आई पेदा ऐ। इस करियै रात दिन इस्सै जतनै च लगेया रौह्न्नां। हुन ते मेरे सामनै इक मात्र इऐ बचार ऐ ते इ’ऐ इक कम्म।